NaiveNeuron/SloPal huggingface dataset:
J. Senko, poslanec: (2009-09-08):
Uvedený návrh bol doručený poslancom Národnej rady Slovenskej republiky v stanovenej lehote, čím boli splnené podmienky určené zákonom Národnej rady Slovenskej republiky o rokovacom poriadku v zmysle § 72 ods. 1, t. j. doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa legislatívnych pravidiel v súlade s § 70 ods. 1 zákona Národnej rady Slovenskej republiky o rokovacom poriadku a zaradil ho v súlade s § 72 ods. 2 rokovacieho poriadku na rokovanie dnešnej schôdze Národnej rady Slovenskej republiky. Konštatujem, že uvedený návrh spĺňa z formálno-právnej stránky všetky náležitosti uvedené v § 67 a 68 zákona o rokovacom poriadku Národnej rady Slovenskej republiky, ako i náležitosti určené v legislatívnych pravidlách, to znamená, že návrh zákona obsahuje paragrafové znenie a dôvodovú správu. Ďalej konštatujem, že zo znenia návrhu je zrejmý účel navrhovanej úpravy a všeobecná časť dôvodovej správy obsahuje informáciu o súlade návrhu zákona s Ústavou Slovenskej republiky, ústavnými zákonmi, zákonmi a medzinárodnými zmluvami, ktorými je Slovenská republika viazaná, ako aj s právom spoločenstiev Európskej únie o zhodnotení súčasného stavu, o dôvode potreby novej právnej úpravy, o hospodárskom a finančnom dopade a vplyve na štátny rozpočet, rozpočty obcí a rozpočty vyšších územných celkov. Osobitná časť dôvodovej správy obsahuje odôvodnenie jednotlivých ustanovení. Návrh zákona obsahuje aj doložku zlučiteľnosti s právom Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 10. augusta 2009 č. 1189 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodársku politiku, Výbor Národnej rady Slovenskej republiky pre ľudské práva, národnosti a postavenie žien a Výbor Národnej rady Slovenskej republiky pre kultúru a médiá. Za gestorský výbor navrhujem Výbor Národnej rady Slovenskej republiky pre kultúru a médiá. Odporúčam, aby výbory predmetný návrh zákona prerokovali v lehote do 14. októbra 2009 a gestorský výbor do 16. októbra 2009. Vážený pán predsedajúci, skončil som. Ďakujem. Prosím, otvorte rozpravu.
Vitteková, Anna, poslankyňa NR SR (2014-03-25):
Áno, ďakujem. Keďže, ako som už povedala, išlo o zlúčenú rozpravu, takže aj k tomuto uvádzam to isté, že v rozprave vystúpilo dvadsaťštyri poslancov. Taktiež nebol podaný žiadny návrh, o ktorom by sme mohli hlasovať, preto, prosím, dajte hlasovať o tom, že Národná rada prerokuje návrh ústavného zákona v druhom čítaní.
Danko, Andrej, predseda NR SR (2018-12-13):
Pán poslanec Dostál.
Jurinová, Erika, podpredsedníčka NR SR (2012-08-03):
Reagovať, pán poslanec Lipšic? Nie. Ďakujem. Ďalší prihlásený rečník do rozpravy – pán poslanec Richard Sulík.
Blanár, Juraj, podpredseda NR SR (2021-09-16):
Ďakujem. Ako jediný, ktorý sa prihlásil s reakciou na vaše vystúpenie, je pán poslanec Valášek, nech sa páči.
Dostál, Ondrej, poslanec NR SR (2020-10-13):
Ďakujem koaličnej kolegyni aj opozičným kolegom za reakcie. No, oceňujem, že ste si všimli jemný tón, ale tak ja sa snažím vystupovať vecne a snažil som sa vystupovať vecne aj v predchádzajúcom volebnom období, keď som upozorňoval na porušovanie legislatívneho procesu. Vtedy veľmi si nepamätám, že by ste mi niekedy dali za pravdu a keď som argumentoval, že nie sú dané žiadne dôvody na skrátené legislatívne konanie, že by ste to skrátené legislatívne konanie neodhlasovali. Rovnako si nepamätám, že by ste vy kritizovali skrátené legislatívne konanie, keď naň neboli žiadne dôvody, vôbec žiadne dôvody. Ja vystupujem kriticky aj teraz, lebo keď mám nejaké pochybnosti, aj keď je to návrh našej vlády, tak ich vyslovím, lebo si myslím, že legislatívny proces má prebiehať korektným spôsobom a v súlade so zákonom. No a keď teda hovoríte, že zjemňujem rétoriku a že ste z toho prekvapení, tak ja by som vás rád upozornil, že za vašej vlády sme tu nemali COVID-19, sme tu nemali pandémiu, na ktorú bolo treba reagovať, resp. keď sa už začínala, rozbiehala, tak vy ste neriešili v skrátenom legislatívnom konaní tesne pred voľbami nejakú úpravu zákonov, ktorá by nám umožnila lepšie zvládnuť pandémiu. Vy ste prišli riešiť 13. dôchodky v skrátenom legislatívnom konaní. Čiže tá vaša kritika je značne farizejská a teda, ak bude zákon ohrozovať práva a slobody, nemal by byť riešený v skrátenom legislatívnom konaní. No, bohužiaľ, súčasný právny stav je taký, že pokiaľ ho neupravíme, tak práve v tej situácii sú ohrozované práva a slobody a právna čistota je v záujme základných práv a slobôd, čiže je to potrebné vyjasniť čo najskôr.
Danko, Andrej, predseda NR SR (2019-09-18):
Pokračujeme po obedňajšej prestávke. Ďakujem, vážení páni poslanci. (Prerušenie rokovania o 12.05 hodine.) (Pokračovanie rokovania o 14.00 hodine.)
Tittel, Dušan, poslanec NR SR (2019-11-28):
Ďakujem. Ja by som zareagoval. Pán Baránik, predovšetkým samozrejme vzniká tu situácia, či je výkon profesionálneho športovca závislá alebo nezávislá. Najvyšší súd v Českej republike rozhodol, že aj keď, by som povedal, značia sa znaky závislej práce, ale je to športová činnosť, je tak špecifická, že nenapĺňa všetky znaky závislej práce. Dneska keď sa opýtate v profesionálnych kluboch, trebárs volejbale, keď prídu zahraniční hráči z Česka na tri dni odohrať za svoje mužstvo, absolvujú dva tréningy, odohrajú jeden zápas a 4 dni sú inde, nie sú viazaní, by som povedal, v tom meste, kde pôsobia pravidelne, ako to vieme. Každý šport to má veľmi individuálne. A ja preto naozaj sa snažím tú možnosť, keď to dneska umožňujú, legislatíva v Česku, v Poľsku, kde hrajú súťaže, ktoré musím povedať, že sú kvalitnejšie, ako sú tie naše a umožňuje to legislatíva, prečo by sme my mali tomuto brániť. Ja naozaj, dneska vzniká problém, do roku 2015 som sám ako v pôsobení, som bol samostatne zárobkovo činná osoba a nebol s tým problém. Potom sa tu vytvorila snaha, že futbal, alebo športovanie, alebo profesionálna činnosť športovca je závislá, ja si myslím, že činnosť profesionálnych športovcov má bližšie k umelcom, tak ako sú to herci, ktorí vykonávajú voľnú živnosť. Takže preto hovorím tá definícia. A preto si myslím, že tu vzniká priestor na to, tak ako isto aj, poviem naši asistenti poslancov. Sú zamestnanci Národnej rady a vykonávajú pre nás činnosť, takže to je ten špecifický vzťah. A preto by som chcel povedať, že si myslím, že je veľmi dôležité, aby sme našli to riešenie, a preto hovorím, ja si myslím, že je tu možnosť si vybrať. A na pána Galisa by som len povedal, ja som bol na konferencii v Poprade, kde sme diskutovali dve hodiny so všetkými odborníkmi a bavili sme sa o tom. A to, čo povedali zástupcovia profesionálnych hokejových, basketbalových, volejbalových a hádzanárskych klubov: „Vítame krok zákonodarcu, ktorý konečne jasnejšie rieši súčasnú nie úplnú jednoznačnú možnosť výkonu profesionálnej činnosti športovcov na Slovensku. O tejto téme hovoríme a vyzývame na jej riešenie tri roky...“ (Prerušenie vystúpenia časomerom.)
Bugár, Béla, podpredseda NR SR (2018-09-12):
Prezentujme sa a hlasujme o návrhu zákona ako o celku. (Hlasovanie.) Prítomných 138, za 110, proti 7, zdržalo sa 21. Konštatujem, že návrh sme schválili. Prosím teraz pána poslanca Buriana, aby uviedol hlasovanie o návrhu uznesenia k návrhu na odvolanie a voľbu zástupcu navrhnutého reprezentatívnymi združeniami zamestnávateľov do Dozornej rady Sociálnej poisťovne (tlač 1076).
Huliak, Rudolf, poslanec NR SR (2024-05-14):
Ďakujem za slovo, pán predsedajúci. Pán Dostál, vidno, že vy ste sa zo Starého Mesta ani nikde nedostal a neviete pochopiť tých ľudí na tej dedine. Pani Stohlová stále rozpráva o tom, že máme byť konštruktívni, odborní, komplexní, tak práve preto je tu tento návrh zákona aj ohľadom tých výrubov, pretože komplexnosť je riešenie tej otázky medveďa aj práve v tých výruboch. Pán Hlina, vy sa smejete ako neviem čo, ale keď si vezmete, že skutočne, keď si vezmete, že skutočne tie zarastené plochy pri tých mestách a dedinách spôsobujú, že sa skrátila tá krycia schopnosť prostredia tomu medveďovi a vlastne ten medveď má bezprostredný priestor ísť rovno z lesného porastu k intravilánu obce. A nastala nám tu práve vami spôsobená kalamita v rámci smrečín na Slovensku, kde budú obrovské holiny, kde bolo prirodzené prostredie medveďa doteraz, zrazu nebude na tisíckach hektárov. A práve tými výrubmi chceme zabezpečiť, aby neostali tie medvede skutočne všetky skryté v tých krovinách pri tých obciach a mestách a v zainteresovaných oblastiach, pretože práve tých sa to týka. A tá odbornosť z hľadiska vašej narušenej rovnováhy v prírode sa práve teraz týmto zákonom tiež sanuje. Asi tak všetko.
Bugár, Béla, podpredseda NR SR (2017-04-06):
Pán poslanec Blanár. Pani poslankyňa Blahová, prosím vás, nekričte. Keď vy vystupujete, tak musí byť ticho, no.
Bugár, Béla, podpredseda NR SR (2018-06-18):
Nech sa páči, pán poslanec Mizík, môžte reagovať.
A. Belousovová, podpredsedníčka NR SR: (2007-10-24):
Pán minister, máte slovo.
P. Hrušovský, predseda NR SR: (2005-07-06):
M. Demeterová, poslankyňa: Plne podporujem stanovisko pána predsedu Najvyššieho kontrolného úradu. Pôsobila som viac ako 15 rokov v samospráve a teraz ako poslankyňa Národnej rady vidím, ako často sa na mňa obracajú mnohí poslanci, najmä malých obcí, kde nevedia si urobiť nápravu ani v prípade, že majú súdne rozhodnutie. Jednoducho, často primátori a starostovia neakceptujú toto súdne rozhodnutie. Teda podporujem toto stanovisko, aby Najvyšší kontrolný úrad kontroloval rozpočty miest a obcí.
Lukáč, Jozef, poslanec NR SR (2016-09-21):
Chcem poďakovať predkladateľom tohto návrhu, lebo skutočne je to návrh, ktorý ľuďom, ktorí sú poškodení nie svojou vinou, dáva možnosť, aby boli odškodnení v plnom rozsahu. Ja by som dodal, že vlastne my teraz riešime to, ja mám informáciu, nie jedna, ale tri poisťovne to už robia, najväčší hráči na trhu už to realizujú sami, čo im vlastne slúži ku cti, s tým, že jedna to má ako pripoistenie. Ide tu o to, že je potrebné, aby aj menšie poisťovne pojali tiež to za svoje. Týka sa, vlastne to poškodenie sa týka väčšinou hlavne sociálne slabších a hlavne dôchodcov, ktorí majú staršie vozidlá, ktorí si ich opatrujú a tým, že je im spôsobená škoda, majú problém, že musia to hradiť zo svojho. Čiže ešte raz opakujem, najväčší hráči na trhu to už začali realizovať, čiže už len uveďme to do súladu so zákonmi. Tento zákon do súladu s praxou tak. Ďakujem.
B. Bugár, podpredseda NR SR: (2002-05-16):
(Hlasovanie.) Prítomných je 110 poslancov, za 109, nehlasoval 1. Konštatujem, že sme návrh postúpili do druhého čítania. L. Hóka, poslanec: Ďakujem, pán predsedajúci. Ďalej navrhujeme Národnej rade Slovenskej republiky prideliť vládny návrh zákona o dizajnoch na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárstvo, privatizáciu a podnikanie a Výboru Národnej rady Slovenskej republiky pre financie, rozpočet a menu a zároveň navrhujem ako gestorský výbor Národnej rade Slovenskej republiky pre hospodárstvo, privatizáciu a podnikanie.
Krúpa, Juraj, poslanec NR SR (2022-10-21):
Ďakujem veľmi pekne za vaše pripomienky, kolegovia. Pán Fico, keby tento návrh uznesenia bol vyslovene taký, ako ste ho teraz odprezentoval, teda že by to mala byť len výzva Európskej komisii, aby sa angažovala viac v tomto konflikte, aby hľadala nejaké riešenia, myslím si, že nikto by nejak nenamietal, ale ten, toto vaše uznesenie je naozaj prešpikované vašimi politickými názormi vnímania tohto konfliktu, kde ste si nenechali ujsť ani momenty, aby ste útočili napríklad aj na prezidentku alebo na každého, kto má iný názor. Čiže toto je niečo, s čím sa nedá normálne súhlasiť, pretože naozaj mi to pripomína to, čo som spomínal, tú Mníchovskú dohodu. A takýmto, takouto cestou sa naozaj nemôžeme uberať. A takisto, už som to aj spomínal v mojom prejave, my predsa, my nemôžeme tlačiť na Ukrajinu, aby išla tou cestou neutrality, keď sme tu mali dohodu budapeštiansku z 94., ktorej, v ktorej garantovali Ukrajine územnú celistvosť, a vidíte, ako to dopadlo. Ukrajina sa snažila vyjednávať na začiatku vojnového konfliktu s Ruskom, kde uvažovala, že by sa teda dohodli na neutralite, pokiaľ by sa Rusi stiahli, ale ani tam ten záujem nebude. A tým aj premostím práve na kolegu Dostála, ktorý má pravdu, pretože v podstate, keď si to zoberieme, že máme teda Rusko, ktoré je autoritárskym režimom založeným na ideológii militarizmu, a teda aj podpore zahraničnej imperialistickej expanzie, tak je to vlastne proti zásadám Charty OSN. A to znamená, že vlastne sa dá Rusko považovať za teroristický štát a podporovať takýto režim alebo hľadať s ním nejakú dohodu je naozaj veľmi riskantné pre medzinárodné bezpečnostné a vôbec právne usporiadanie.
Hrnčiar, Andrej, podpredseda NR SR (2018-09-13):
Pýtam sa, či sa chce niekto prihlásiť do rozpravy ústne. Áno, pardon, vyhlasujem všeobecnú rozpravu za skončenú. Chce zaujať, chce. Nech sa páči, pani navrhovateľka.
Suja, Miroslav, poslanec NR SR (2020-12-08):
Ďakujem za slovo, pán podpredseda. Pani poslankyňa, ja som za každú pomoc matkám a rodinám a je mi jedno, kto ju predkladá, z ktorej strany alebo z akého politického spektra prichádza. No je smutné to, že keď takúto pomoc navrhujeme my, tak váš celý klub zahlasuje proti. Vtedy už neplatí to, čo ste povedali pred chvíľou, že je to pomoc matkám a deťom? Neni to také farizejské trošku s vami z vašej strany? Vy hovoríte, že ďalšie návrhy. Načo máme dávať ďalšie návrhy, aby sme zlepšili pomoc, čo akokoľvek dobré, keď ako ovce zdvihnete ruku a zahlasujete proti tomuto návrhu? Ďakujem.
Pellegrini, Peter, predseda NR SR (2015-03-17):
(Hlasovanie.) Prítomných 96 poslancov, za hlasovalo 14, proti boli 3, zdržalo sa 78, nehlasoval 1. Tieto body sme neschválili.
Hlina, Alojz, poslanec NR SR (2013-09-17):
Ďakujem veľmi pekne. Pán predseda, chcem vás poprosiť a dávam procedurálny návrh, aby sme na začiatok tejto schôdze zaradili hymnu Slovenskej republiky. Myslím, že sa slová tej hymny náramne hodia. Ďakujem. (Reakcie z pléna, smiech v sále a potlesk.)
M. Číž, podpredseda NR SR: (2007-09-12):
Vážené kolegyne, kolegovia, ktorí sa nachádzajú mimo sály, poprosím vás, tí, ktorí sa chcú zúčastniť poobedňajšieho rokovania, aby sa dostavili do rokovacej sály. Osobitne prosím pani spravodajkyňu práve prerokovávaného návrhu zákona. Dobre. Tak zdá sa, vážené kolegyne, kolegovia, že máme vytvorené podmienky na pokračovanie v rokovaní. Pán minister ako navrhovateľ zaujal miesto pre navrhovateľov, pani spravodajkyňu Gabániovú zastúpi pán poslanec z výboru pre zdravotníctvo. Takže budeme pokračovať. Teraz v rozprave vystúpi písomne prihlásený do rozpravy pán poslanec Tibor Bastrnák. Má slovo.
P. Hrušovský, podpredseda NR SR: (2002-06-19):
Vládny návrh zákona ste dostali ako tlač 1443, súčasťou ktorého je aj spoločná správa výborov, ktorú máte ako tlač 1443a. Prosím, aby z poverenia vlády Slovenskej republiky predmetný návrh zákona uviedol a odôvodnil v Národnej rade minister pôdohospodárstva pán Pavel Koncoš. Pán minister, máte slovo. P. Koncoš, minister pôdohospodárstva SR: Ďakujem za slovo, pán predsedajúci. Vážené panie poslankyne, páni poslanci, predkladám na rokovanie návrh zákona, ktorým sa mení a dopĺňa zákon Národnej rady Slovenskej republiky č. 332/1996 Z. z. o vinohradníctve a vinárstve a o zmene zákona č. 61/1964 Zb. o rozvoji rastlinnej výroby v znení zákona č. 132/1989 Zb. v znení zákona č. 23/2002 Z. z.. Vypracovanie si vyžiadala, tak ako som uviedol pri jeho predkladaní na prvé čítanie, potreba zosúladiť doterajšiu legislatívnu úpravu vinohradníctva a vinárstva s legislatívou Európskej únie. Od roku 1996, kedy bola v Slovenskej republike prijatá základná právna úprava vinohradníctva a vinárstva, zákon č. 332/1996 Z. z., prešla legislatívna úprava vinohradníctva a vinárstva v Európskej únii závažnými legislatívnymi zmenami. Do nášho právneho poriadku je v súčasnosti potrebné prebrať upravujúce nariadenie Rady Európy č. 1693 z roku 1999, ktoré reguluje množstvo a kvalitu tovaru a vína vo vzťahu k zabezpečeniu rovnováhy trhu s vínom a upravujúce výsadbové práva a ďalšie mechanizmy regulujúce vinohradnícku výrobu. Pri prerokovaní návrhu zákona vo výboroch Národnej rady Slovenskej republiky ste k nemu mali doplňujúce a pozmeňuje návrhy smerujúce k jeho spresneniu. S pozmeňujúcimi návrhmi, s výnimkou pozmeňujúcich návrhov č. 7 a 11, súhlasím a poprosil by som, keby bolo možné vyňať tieto body na osobitné hlasovanie. Ustanovenia bodov 8 a 26, ktoré navrhujete vypustiť, smerovali k ochrane produkcie slovenských výrobcov a na žiadosť Zväzu vinohradníkov Slovenska. Vážené panie poslankyne, páni poslanci, na záver si dovoľujem vysloviť očakávanie, že predkladaný návrh zákona pri hlasovaní podporíte. Ďakujem.
Zmajkovičová, Renáta, podpredsedníčka NR SR (2012-10-26):
Pán spravodajca, chcete zaujať stanovisko? Nie. Prerušujem rokovanie o tomto bode programu. Teraz nasleduje druhé čítanie o návrhu poslanca Maroša Kondróta na vydanie zákona, ktorým sa mení a dopĺňa zákon č. 377/1990 Zb. o hlavnom meste Slovenskej republiky Bratislave v znení neskorších predpisov . Návrh zákona má parlamentnú tlač 200, spoločná správa výborov má tlač 200a. Teraz dávam slovo poslancovi Marošovi Kondrótovi, aby návrh zákona odôvodnil. Nech sa páči.
Vážny, Ľubomír, podpredseda vlády SR pre investície (2015-03-19):
Ďakujem. Vážený pán predseda Národnej rady Slovenskej republiky, vážená Národná rada, vážení členovia vlády, dovoľte mi, aby som z poverenia predsedu vlády a podľa rokovacieho poriadku Národnej rady Slovenskej republiky ospravedlnil z dnešných interpelácií neprítomných členov vlády a oznámil ministrov poverených ich zastupovaním. Neprítomní sú podpredseda vlády a minister vnútra Robert Kaliňák, zastupuje ho Ľubomír Vážny, ďalej podpredseda vlády a minister financií Peter Kažimír, zastupuje ho Ľubomír Vážny, podpredseda vlády a minister zahraničných vecí a európskych záležitostí Miroslav Lajčák, zastupuje ho podpredseda vlády pre investície Ľubomír Vážny. Tiež sú neprítomní minister hospodárstva Pavol Pavlis, zastupuje ho minister dopravy Ján Počiatek, minister pôdohospodárstva a rozvoja vidieka Ľubomír Jahnátek, zastupuje ho minister dopravy Ján Počiatek, minister spravodlivosti Tomáš Borec, ktorého zastupuje minister obrany Martin Glváč, minister práce, sociálnych vecí a rodiny Ján Richter, zastupuje ho minister obrany Martin Glváč, tiež minister kultúry Marek Maďarič, zastupuje ho minister obrany Martin Glváč, ďalej minister životného prostredia Peter Žiga, ktorého zastupuje minister školstva Juraj Draxler, a minister zdravotníctva Viliam Čislák, ktorého zastupuje minister školstva, vedy, výskumu a športu Juraj Draxler. Pán predseda Národnej rady, skončil som, ďakujem.
Farkašovský, Karol, poslanec NR SR (2024-05-15):
Ďakujem pekne. Pán kolega Hajko, povedali ste, že koncesionárske poplatky sú garanciou nezávislosti, objektivity a slobodnej tvorby. Povedané slovami Václava Klausa – je to hlboký omyl. Naši kolegovia liberáli zrušili koncesie, tuším, v roku 2023. Chcete povedať, že médium ako RTVS bolo objektívne dovtedy? Ako sa zachovalo toto médium počas covidu? Zabudli ste na 9 miliónov eur, ktoré dostalo RTVS ako podporu na zorganizovanie štátnej lotérie, očkovacej? Zabudli ste na príklonnosť RTVS manažmentu a dosť veľkej časti zamestnancov k mocenskej elite počas rokov 2020 až ´23? Keď verejnosti sa predkladali také témy, ktoré boli v súlade s humánnou propagandou? Nebola to manipulácia náhodou? Kde bola RTVS vtedy, keď občania požadovali objektívne informácie o pozitívach, o negatívach očkovania? Neprekáža vám, že RTVS dáva priestor externým moderátorom, ktorí patria k externému pravicovému krídlu, politickému? Spomeniem mená Michal Havran alebo Veronika Cifroňová, Veronika Cifrová, ktorá kandiduje z večera na ráno do Európskeho parlamentu? Toto sú podľa vás mená, ktoré garantujú objektivitu a nezávislosť? Takže koncesionárske poplatky bola len jedna časť. A mimochodom koncesionárske poplatky nepoznajú v mnohých štátoch Európy. Pomenuj... menujem len Belgicko, Dánsko, Španielsko, Holandsko alebo ďalšie. Ďakujem pekne. (Potlesk.)
Hudacký, Ján, poslanec NR SR (2015-11-27):
Ďakujem za slovo, pani podpredsedníčka. Vážené kolegyne, kolegovia, vážený pán predkladateľ, ja som veľmi rád a ja vítam každú jednu iniciatívu, ktorá sa dotýka podpory malého a stredného podnikania, v tomto prípade skôr drobného podnikania v domácnostiach, ja to beriem, však iste, ktorí ma poznáte, viete, že jednak profesionálne sa už venujem hádam viac ako 20 rokov podpore malého a stredného podnikania a na druhej strane som dával mnohé návrhy zákonov okrem iného aj zákon o rodinnom podnikaní, ktorý do určitej miery pokrýva aj túto záležitosť povedzme toho drobného podnikania. Takže ja beriem, pán kolega, túto vašu iniciatívu ako možno takú light verziu z časti toho domáceho podnikania, ktoré ja beriem. Keď už hovoríme o domácom podnikaní, to už je viac-menej to rodinné podnikanie, aj keď niekedy nemusia v takomto povedzme domácom podnikaní do toho byť zapojení viacerí členovia rodiny, ale rozhodne tie ciele, ktoré vy ste tu spomínali, pokrýva aj tá záležitosť rodinného podnikania, zákona, ktorý som dával dvakrát, dokonca v jednom prípade bol posunutý do druhého čítania, ale zdá sa, že vládna strana, vládni poslanci nemajú záujem tak systémový zákon posunúť ďalej, aby sme skutočne riešili potrebu vytvárania prostredia pre ekonomickú iniciatívu členov rodín, ja si myslím, že každá takáto iniciatíva je skutočne dobrá, keďže vytvára podmienky pre tú obživu v našich rodinách, vytvára podmienky na to, aby sme odbremenili sociálny systém štátu a znížili podiel šedej ekonomiky, podnietili vlastne členov rodiny k tomu, aby tí, čo možnože sú momentálne nezamestnaní, ale aby začali uvažovať o tom, že môžu aj takou drobnou podnikateľskou činnosťou vlastne sa zapojiť do týchto podnikateľských aktivít, že vlastne zlepšiť to sociálno-ekonomické postavenie. Aj v takých chudobnejších regiónoch, v dedinkách a podobne, kde vlastne si môžu títo ľudia pomôcť. No a čo už som hovoril, že vlastne vytvoria aj takéto lepšie prostredie pre tie rodinné väzby. Takže ja som len tomto zmysle chcel naznačiť, že tieto, tieto iniciatívy sú veľmi dobré, ja hovorím, ja ju vítam, lebo vytvára taký ten doplnok k tomu, čo už sme tu, sme tu naznačovali, rozhodne je treba, aby sme vytvorili to, čo najjednoduchší systém, aby sa ľudia mohli zapájať do týchto ekonomických aktivít, znížiť byrokraciu, aj tento váš návrh, ale aj návrh, ktorý som ja hovoril v rámci rodinného podnikania, predovšetkým skrz tzv. rodinnú živnosť vytvára mnoho a mnoho možností na to, aby sa ľudia mohli zapájať do týchto ekonomických aktivít bez toho, aby museli v podstate čeliť nejakým byrokratickým postupom, čiže odstránime tzv. ten red line na to, aby sa, aby sa tie iniciatívy mohli, mohli v rodinách rozvinúť. Takže na záver len toľko, že vítam túto iniciatívu, a ja osobne za seba môžem povedať, že v tomto úsilí budem určite ďalej pokračovať tak, aby sme v konečnom dôsledku mohli to, mohli takúto legislatívu presadiť a pomôcť ľuďom zlepšiť ich sociálno-ekonomické postavenie. Ďakujem pekne.
Hrnčiar, Andrej, podpredseda NR SR (2017-04-05):
Ešte minútu pre pána poslanca.
L. Nagy, poslanec: (2007-06-29):
V súlade s § 12 ods. 5 zákona č. 553/2002 Z. z o sprístupnení dokumentov o činnosti bezpečnostných zložiek štátu 1939 a 1989 o založení Ústavu pamäti národa a o doplnení niektorých zákonov (zákon o pamäti národa) v znení neskorších predpisov 25. apríla 2007 predložil Ústav pamäti národa výročnú správu o svojej činnosti Národnej rade Slovenskej republiky. Predseda Národnej rady Slovenskej republiky svojím rozhodnutím z 25. apríla 2007 č. 298 pridelil výročnú správu o činnosti Ústavu pamäti národa na prerokovanie Výboru Národnej rady Slovenskej republiky pre ľudské práva, národnosti a postavenie žien s tým, že výbor podá Národnej rade správu o výsledku prerokovania uvedeného materiálu a pripraví návrh na uznesenie Národnej rady Slovenskej republiky. Výbor v súlade s citovaným rozhodnutím predsedu Národnej rady rokoval o výročnej správe o činnosti Ústavu pamäti národa na svojej 16. schôdzi 12. júna 2007. Výbor uznesením z 12. júna 2007 č. 74 výročnú správu o činnosti Ústavu pamäti národa zobral na vedomie a odporúča Národnej rade Slovenskej republiky zobrať na vedomie výročnú správu o činnosti Ústavu pamäti národa a žiada vládu Slovenskej republiky, aby riešila problém budovy Ústavu pamäti národa. Pán predseda, skončil som. Ďakujem pekne.
Grendel, Gábor, podpredseda NR SR (2023-03-23):
Vážené panie poslankyne, vážení páni poslanci, po interpeláciách sa vraciame k prerušenej rozprave o návrhu poslankýň Andrejuvovej a Záborskej na prijatie uznesenia Národnej rady k uzneseniu Európskeho parlamentu z 20. októbra 2022. Prosím pani poslankyňu Anna Andrejuvovú, aby zaujala miesto určené pre navrhovateľov a spravodajcu z výboru pre ľudské práva a národnostné menšiny pána poslanca Petra Polláka, aby zaujal miesto určené pre spravodajcov. Prerušujem schôdzu na dve minúty. (Prestávka.)
Zmajkovičová, Renáta, podpredsedníčka NR SR (2012-10-26):
Ďakujem. S faktickými poznámkami dvaja poslanci. Uzatváram možnosť faktických poznámok. Pán poslanec Chren.
Grendel, Gábor, podpredseda NR SR (2021-03-17):
Prezentujme sa a hlasujme. (Hlasovanie.) Prítomných 127 poslancov, za 62, proti 59, zdržali sa 2, nehlasovali 4 poslanci. (Potlesk.) Konštatujem, že Národná rada sa uzniesla, že nebude pokračovať v rokovaní o návrhu tohto zákona. (Neutíchajúci ruch v sále.) Prosím o pokoj v rokovacej sále. Nasleduje hlasovanie v prvom čítaní o návrhu skupiny poslancov na vydanie zákona, ktorým sa mení zákon č. 79/2015 Z. z. o odpadoch (tlač 457), bod 30 schváleného programu. Dávam slovo spravodajkyni, ktorú určil navrhnutý gestorský výbor pre pôdohospodárstvo a životné prostredie, pani poslankyni Jarmile Halgašovej, aby hlasovanie uviedla. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov , tlač 457.)
M. Hort, podpredseda NR SR: (2010-03-09):
A slovo má pani poslankyňa Zdenka Kramplová. Nech sa páči.
Hrnčiar, Andrej, podpredseda NR SR (2019-04-02):
Otváram všeobecnú rozpravu. Do rozpravy som dostal dve prihlášky. Prihlásil sa poslanec Stanislav Drobný a poslanec Stanislav Mizík. O slovo požiadal navrhovateľ pán poslanec Beluský, nech sa páči.
Taraba, Tomáš, poslanec NR SR (2021-11-30):
Ďakujem pekne za slovo. Dámy a páni, predkladáme úplne jednoduchý zákon, ktorý je o štátnych symboloch, pretože za posledné obdobie sa tu javí taký trend, že na štátnych budovách sa vešajú zástavy podľa toho, akú individuálnu náklonnosť ten-ktorý úradník k niektorým organizáciám, inštitúciám alebo ideológiám má. Veľmi dobre vieme, že osobitne sa týmto preslávila napríklad verejná ochrankyňa práv, ktorá pravidelne vešia napríklad LGBTI zástavu na štátnu budovu a myslím si, že Slovensko vzhľadom na to, že je štát laický, je to štát, ktorý sa neviaže na žiadnu ideológiu a náboženstvo, by mal rešpektovať to, že jednotliví úradníci si nemôžu vešať, čo ich koho napadne na štátne inštitúcie. Nech si to vešajú doma, nech si to aj vešajú vo svojich záhradách, nech si to vešajú, kde chcú, ale pokiaľ sme štát, ktorý je suverénny a ktorý má nejakú identitu, tak je potrebné trvať na tom a keďže to očividne prestáva fungovať, je potrebné rešpektovať to, čo sú legitímne štátne symboly a čo sú vlajky štátov organizácií a podobne, ktorých Slovenská republika bude členom alebo, alebo ich uznáva atď. To znamená, žiadame, aby naprieč politickým spektrom sa ujednotila zhoda na zákone, ktorý nie je o ničom inom, iba o tom, že sa potvrdzuje identita Slovenskej republiky a jej štátnych symbolov. Ďakujem.
Žitňanská, Lucia, poslankyňa NR SR (2012-09-12):
Ďakujem veľmi pekne. Možno krátkou poznámkou, pán minister, v programovom vyhlásení vlády máte uvedené, že pripravíte koncepciu. Ja sa na ňu veľmi teším, lebo bez koncepcie sa nedá pracovať a ale tá koncepcia musí byť na začiatku na stole, pretože v opačnom prípade netušíme, že či kroky, ktoré robíte, dávajú spolu nejaký zmysel, alebo nie. Koncepcia sa nedá predložiť v druhom, treťom alebo v štvrtom roku vládnutia. Rozumiem tomu, že chcete novelizovať hmotno-právne a procesné predpisy, ale uvedomme si, problém justície dnes nie je len rýchlosť konania, ale pomery v nej. Pre rýchlosť konania platí, že od roku 2004 na prelome rokov 2004/2005, keď začali vstupovať do systému vyšší súdni úradníci a postupne k 1200 sudcom pribudlo 800, dnes už 900 vyšších súdnych úradníkov, tak sa každý rok kontinuálne skracuje dĺžka súdneho konania. Ja som pyšná na to, že keď som bola štátna tajomníčka, toto sa nám podarilo presadiť, som rada, že sme pridali do systému vyšších súdnych úradníkov v minulom roku, a som rada, že tak, ako aj po minulé roky, aj predchádzajúci rok tento trend každoročného skracovania dĺžky súdnych konaní pokračoval. Ďakujem pekne.
B. Bugár, podpredseda NR SR: (2005-05-25):
Otváram rozpravu o tomto bode programu. Pýtam sa, či sa hlási do rozpravy niekto z prítomných poslancov ústne, nakoľko nemám písomné prihlášky do rozpravy. Konštatujem, že nikto. Končím možnosť prihlásiť sa do rozpravy. Vyhlasujem rozpravu za skončenú. A prerušujem rokovanie o tomto bode programu. Budeme pokračovať ďalším bodom, a to správou o výsledku hospodárenia Národnej banky Slovenska za rok 2004 (tlač 1078). Prosím guvernéra Národnej banky Slovenska pána Ivana Šramka, aby správu uviedol. I. Šramko, guvernér Národnej banky Slovenska: Ďakujem pekne za slovo, že som sa teda dostal ešte k slovu. Vážený pán predsedajúci, vážení páni poslanci, vážené pani poslankyne, dovoľte mi, aby som v súlade so zákonom o Národnej banke predložil správu o výsledku hospodárenia za rok 2004. Cieľom správy bolo zhodnotiť výsledky hospodárenia za rok 2004 a prezentovať správu nezávislého audítora. Pre operatívne riadenie menovej politiky používala centrálna banka v roku 2004 predovšetkým obchody na voľnom trhu. Priemerná denná sterilizačná pozícia voči bankovému sektoru dosiahla 226 mld. Sk. Centrálna banka vykázala v roku 2004 stratu v objeme 36,3 mld. korún, náklady dosiahli výšku 68,1 mld. korún a výnosy dosiahli výšku 31,8 mld. korún. Hlavným dôvodom vykázanej straty bolo posilňovanie slovenskej koruny voči euru a voči USD pri súčasnom náraste devízových aktív. Kurzové straty dosiahli celkovú hodnotu 29,8 mld. a boli v porovnaní s minulým rokom vyššie o 30 %. Koruna posilnila voči euru o 5,7 %, pričom v roku 2003 iba o 1,3 %. Sterilizácia nadmernej likvidity sa premietala v nákladoch na výkon menovej politiky v objeme 11 mld. korún. Úroky z vkladov ministerstva financií, Štátnej pokladnice, štátnych fondov boli vykázané vo výške 4,2 mld. korún. Na svoju prevádzku centrálna banka použila prostriedky v hodnote 1,96 mld., predstavujú celkom len 2,9 % z celkových nákladov. A chcem upozorniť na skutočnosť, že v uplynulom roku sme v Národnej banke efektívne vynakladali prostriedky na prevádzku, boli znížené oproti prostriedkom, ktoré boli použité v roku 2003 napriek tomu, že bola priemerná inflácia 7,5 % a zvýšená DPH. Národná banka podriaďuje hlavnému cieľu všetky svoje aktivity aj za cenu vytváranej straty. Takisto je to v okolitých krajinách aj v Európskej centrálnej banke. Na záver by som si teda dovolil vzhľadom na to, že som v časovom strese, prezentovať poslednú časť môjho príspevku. A to je, že teda výsledok Národnej banky overuje určený audítor Najvyšším kontrolným úradom. Bola to spoločnosť PricewaterhouseCoopers, ktorá pôsobí v centrálnej banke už druhé účtovné obdobie. Audítor vydal k účtovnej uzávierke centrálnej banky za rok 2004 správu s nepodmieneným názorom bez výhrad. Vážení páni poslanci, vážené pani poslankyne, dovoľujem si vám navrhnúť, aby na základe predloženého materiálu môjho stručného zhodnotenia výsledkov centrálnej banky v roku 2004 a doloženej správy nezávislého audítora zobrala Národná rada na vedomie výsledky hospodárenia, tak ako sú obsiahnuté v predloženom materiáli. Zároveň si dovolím upozorniť, že detailnú správu sme dali plne k dispozícii. Ďakujem pekne za pozornosť.
Dostál, Ondrej, poslanec NR SR (2024-01-19):
Pán poslanec Šmilňák, zaznelo tu už aj predtým, ale zaznelo to aj o vás, že takéto dôležité zákony sa nikdy nemajú prijímať v skrátenom legislatívnom konaní, naozaj to nie, tu nie je na programe návrh na skrátené legislatívne konanie o nejakej jednoduchej právnej úprave, ktorú musíme prijať, lebo to od nás žiada Európska únia, no tak zmeníme tri paragrafy a transponujeme nejakú smernicu, s ktorej transpozíciou sme sa zdržali. Toto je komplexná úprava, ktorá ide do celého systému trestného práva. Nie je to, nie je to naozaj jednoduchá právna úprava, je to, je to systémová vec, ruší sa celá inštitúcia, ktorá tu dvanásť, dvadsať rokov funguje, ktorú v minulosti nikto nespochybňoval, nespochybňoval ju preto, lebo na jej čele stál špeciálny prokurátor, ktorý zametal kauzy týkajúce sa vládnej moci pod koberec, tak, samozrejme, že nebola táto inštitúcia vnímaná ako problematická, keď si začala robiť svoju robotu, tak ako problematická a vnímaná je. A veľmi dobre ste argumentovali aj tým, že to, čo sa vydáva za dôvody pre skrátené konanie, nimi nie je. Preplnené väznice nie sú preplnené tými, ktorí boli odsúdení za páchanie korupčných trestných činov, a keby to tak aj bolo, že máme tisíce korupčníkov, ktoré, ktoré prepĺňajú väznice, tak ani to by nebol dôvod na skrátené legislatívne konanie, lebo keď chceme vyprázdniť väznice, musíme pripraviť nejaký alternatívny systém, ako sa o tých páchateľov postarať. A rovnako ten argument s infláciou, ako ste poznamenali, je úplne smiešny. Inflácia za dvadsať rokov predsa nemôže byť argumentom pre skrátené konanie.
P. Hrušovský, podpredseda NR SR: (2001-10-03):
Páni poslanci, vyhlasujem 5-minútovú prestávku. (Päťminútová prestávka.)
Laššáková, Jana, podpredsedníčka NR SR (2015-06-30):
Ďakujem pekne, pán predseda, zaujmite miesto určené pre navrhovateľov. Otváram rozpravu, do rozpravy som nedostala žiadnu písomnú prihlášku. Pýtam sa, kto sa hlási do rozpravy ústne. Nie je tomu tak, vyhlasujem rozpravu za skončenú a prerušujem rokovanie o tomto bode programu. Teraz budeme pokračovať v prerušenej rozprave v druhom čítaní o vládnom návrhu zákona, ktorým sa mení a dopĺňa zákon č. 175/1999 Z. z. o niektorých opatreniach týkajúcich sa prípravy významných investícií, ktorý prerokúvame v skrátenom legislatívnom konaní (tlač 1625). Poprosím pána ministra hospodárstva Vazila Hudáka, aby prišiel do rokovacej sály a zaujal miesto určené pre navrhovateľov. (Krátka pauza pre neprítomnosť ministra v rokovacej sále.) Pán minister by každú chvíľu mal prísť, vyhlasujem krátku prestávku do 10.30 hodiny... (Reakcia z pléna.) Pán poslanec, no. A pán minister príde. (Reakcia z pléna.) My sme tak rýchlo, že sa to nedalo ani odhadnúť. (Krátka prestávka.) (Po prestávke.)
Panáček, Milan, poslanec NR SR (2016-05-24):
Ďakujem pekne. Pán predsedajúci, dajte, prosím, hlasovať o uznesení Národnej rady, ktorým Národná rada podľa čl. 86 písm. d) Ústavy Slovenskej republiky vyslovuje s dohodou súhlas a zároveň rozhodla, že dohoda je medzinárodná zmluva a podľa čl. 7 ods. 5 Ústavy Slovenskej republiky, ktorá má prednosť pred zákonmi.
Baránik, Alojz, poslanec NR SR (2018-02-01):
Ešte raz ďakujem kolegovi Dostálovi za to, že sa zavenoval tejto veľmi závažnej téme a že upozornil na to, na čo by sme si všetci mali dávať maximálny pozor, a to je to, že ako sa a kto sa volí za člena Súdnej rady. Obávam sa ale, že tak ako už to naznačila pani ministerka, MOST – HÍD má svoje mantinely v rámci tejto koalície a v rámci týchto mantinelov nie je možnosť vetovať po druhýkrát kandidáta SMER-u do Súdnej rady, kandidáta, ktorý v tej Súdnej rade bude robiť svoju robotu. To znamená, bude obhajovať to, proti čomu by sme všetci mali bojovať. Bude bojovať proti spravodlivosti miesto, aby bojoval za spravodlivosť.
Fecko, Martin, poslanec NR SR (2016-04-21):
Ďakujem pekne. Pani ministerka, iba jednu takú konštatáciu, lebo ste hovorili, že neboli odstavení komunisti od pozícií a, samozrejme, vy ste neboli vtedy ako politicky aktívna. Ja som tiež nebol, ja som obyčajný úradníček v Prešove, štrngal som, samozrejme, v ´89. tiež a podávam to, ako som to dostal, kde sa vlastne stala chyba v tom čase. Takže protagonisti vtedy VPN slovenskej, na Slovensku, vlastne VPN-ka nebola v stave prevziať zodpovednosť, chcela len kontrolovať a to sa nestalo. A keď som si to rozdiskutoval aj s pánom Schusterom, tak dal mi v tom za pravdu tiež, že áno, lebo, žiaľ, v novembri sa ešte pýtali: Môžte tu ešte byť? A v marci povedali: Čo tu chcete? 	Takže pre históriu a pre pamäť národa, aby sme sa poučili z dejín, aby sa chyba neopakovala, keby náhodou ešte raz tu prišla nejaká revolúcia, neviem čo by tu prišlo, takže takto som chcel takúto poznámku do toho dať. Ďakujem.
Kollár, Boris, predseda NR SR (2021-06-30):
Pán kolega, tie jamky závidím aj ja. (Smiech v sále.)
Hlina, Alojz, poslanec NR SR (2014-06-27):
Ďakujem veľmi pekne. Áno, pán Osuský povedal, že to nie je maďarský zákon. Fakt je to pravdou, že to nie je maďarský zákon, lebo Maďari u nás by taký návrh zákona nedali a možno ani SMK pred voľbami a Maďari v Maďarsku už vôbec nie. Keby náhodou nejaký uletený Maďar dal v maďarskom parlamente takýto návrh zákona, tak sa mu nepozdraví ani kľučka následne. Že naozaj toto je nešťastný, zlý, veľmi zlý návrh, ktorý sa tu omylom ocitol. Je mi trošku ľúto, že pán Osuský ako profesor sa nakazil takým poliačikovským avanturizmom a nám tu potom odkrýva také dná našich duší, hej, kde sú uložené rôzne teórie o genetike a predispozíciách možno a neviem o čomže. Ja si pamätám, končila schôdza predchádzajúca týmto zákonom. Škoda, mali sme tam skončiť, bol by svätý pokoj, hej, bol by svätý pokoj. Dneska, pán predseda, keď to vám poviem, ste dali zlého bojovníka. Pán Osuský to totálne, ale totálne spackal, hej, s tou obhajobou a zbytočne otvoril, rozjatril rany a otvoril tému, ktorá tu úplne nemusela byť. Áno, je to veľmi zlý zákon, veľmi nešťastný, nezodpovedný, avanturistický návrh zákona, ktorý zo štátneho jazyka robí nárečie. Ocitol sa tu omylom. Myslia si z nejakej firemnej kultúry SaS, ktorí pália zboku a v zásade jedno, čo dajú, len nech to rozvíri hladinu. A je to výrazom takej nezodpovednosti. A vo vašom prípade, pán navrhovateľ, to je možno aj škoda. Ďakujem.
Žiak, Miroslav, poslanec NR SR (2021-12-01):
Ďakujem veľmi pekne, pán predsedajúci. Kolegyne, pán minister, dovolím len krátky vstup do tohto zákona. Medzi omamné a psychotropné látky sa nám, bohužiaľ, dostal aj, dostala látka Kratom, ktoré podobne ako CBD bude asi problematické ju na dlhší čas odtiaľ vylúčiť, verím však, že v koalícii nájdeme zhodu na tom, aby sme takúto chybu, ktorú sme teraz dopustili, čoskoro napravíme a desaťtisíce ľudí, ktorí túto látku používajú na lepšie sústredenie pri učení alebo uvoľnenie pred spánkom, tak im pomôžeme. Ja, bohužiaľ, v tomto prípade nemôžem hlasovať za ten zákon, lebo nespravím to, že podpíšem sa pod niečo, čo ublíži desaťtisíc ľudom, ktorí v súčasnosti túto látku používajú a stanú sa z nich trestné osoby. Ďakujem veľmi pekne.
Zmajkovičová, Renáta, podpredsedníčka NR SR (2012-05-09):
Ďalšou prihlásenou písomne do rozpravy je podpredsedníčka Národnej rady Erika Jurinová. Nech sa páči, máte, pani podpredsedníčka, slovo.
Danko, Andrej, predseda NR SR (2018-10-22):
Dúfam, že som nestratil niť, lebo som tu riešil, ale ospravedlňujem sa. Vyzýval som, kto sa prihlási ústne. Keďže nik, uzatváram, vyhlasujem všeobecnú rozpravu za skončenú. Pani navrhovateľka sa chce vyjadriť? Nie. Pani spravodajkyňa? Nie. Prerušujem rokovanie o tomto bode programu. Teraz nasleduje prvé čítanie návrhu poslancov Jozefa Mihála a Miroslava Beblavého na vydanie zákona, ktorým sa mení a dopĺňa zákon č. 253/1998 Z. z. o hlásení pobytu občanov Slovenskej republiky a registri obyvateľov Slovenskej republiky a ktorým sa dopĺňajú niektoré zákony. Návrh zákona má parlamentnú tlač 1174, návrh na jeho pridelenie na prerokovanie výborom je v rozhodnutí č. 1227. Dávam slovo poslancovi Mihálovi, aby návrh zákona uviedol. A ste dohodnutí, hej? Poslanec Beblavý, nech sa páči. (Rokovanie o návrhu poslancov Národnej rady Slovenskej republiky Jozefa Mihála a Miroslava Beblavého na vydanie zákona, ktorým sa mení a dopĺňa zákon č. 253/1998 Z. z. o hlásení pobytu občanov Slovenskej republiky a registri obyvateľov Slovenskej republiky a ktorým sa dopĺňajú niektoré zákony , tlač 1174.)
Halgašová, Jarmila, poslankyňa NR SR (2020-09-17):
Ja to zvládnem.
Kuffa, Štefan, poslanec NR SR (2021-06-18):
Ja aj za to maličké zlepšenie podmienok pre lekárov a zdravotníkov, samozrejme, zahlasujem, jak aj za inú vec. Pani Kaveckej gratulujem k tomu, že sa preštrajkovala cez štrajky sestier zdravotných až do parlamentu. Ale pokiaľ nebude rozdiel medzi zdravotnými sestrami a lekármi aj v platoch, a výrazný rozdiel, vyštudujte medicínu, nech sa páči, pýtajte sa pani doktorky Horváthovej. Skúste si to porovnať. To je len honba za titulmi. Prosím vás pekne, pred desiatimi rokmi, keď som hovoril o vzdelávaní, ale vy zdravotné sestry, vy sa nechcete vzdať svojich vlastných titulov a honoru, prosím vás pekne! O čo vám tuná ide?! Doposiaľ nám stačili zdravotné sestry, ktoré mali stredoškolské vzdelanie, a mali sme ich dostatok, pred desiatimi rokmi, pani Kavecká, vy ste si sedeli asi na ušiach, ja som tu rozprával, príde doba, kedy my nebudeme mať tie zdravotné sestry. A to je akútny problém toto. Načo je vysoká škola zdravotným sestrám, prosím vás pekne?! My potrebujeme sestry k lôžku. Ten zubný lekár potrebuje tú sestru asistentku, aby ju mal tam pri sebe a niežeby ona mala desať titulov. Čo je takýchto zdravotných sestier? Radšej im dajte vyššie platy, tie tituly nepotrebujú. Ak chceš titul, nech sa páči, môžeš mať. Ja som to aj šéfke komory vašej povedal. Ak chcete mať tituly, veď vy chcete, pán Kuffa, však aj vaše deti študujú. Však študujú, ale však choď na medicínu. Študuj! Nech sa páči, však aj tých lekárov máme málo. Pozrite sa na ten systém vzdelávania v zdravotníctve. Úroveň vzdelávania lekárov je na veľmi nízkej úrovni, prosím vás pekne, a viem veľmi dobre, o čom hovorím. Choďte sa pozrieť len do susedného Rakúska, možno do Nemecka, do Švajčiarska, aká je tam úroveň. Takisto praxe a toho všetkého. Dneska zdravotná sestra externe študujúca, tak ona si príde pýtať pečiatky, že vykonala, prosím vás pekne, prax. To je takáto úroveň. Na strednej škole tie dievčatá tú prax museli tam vykonávať, čosi sa naučili. Dneska majú tituly a nevedia robiť. Čo to je za úroveň?
Danko, Andrej, predseda NR SR (2019-12-04):
Ďakujem. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie. Teda vyhlasujem rozpravu za skončenú. Chce k rozprave zaujať stanovisko navrhovateľ? Nie. Chce sa vyjadriť pán spravodajca? Nie. Prerušujem rokovanie o tomto bode programu. Pokračujeme v prerušenej rozprave v druhom čítaní o návrhu poslankyne Smolíkovej, Kuciaňovej, Antošovej na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti (tlač 1729). Prosím poslankyňu Smolíkovú, aby zaujala miesto určené pre navrhovateľov, a spoločného spravodajcu, predsedu výboru pre zdravotníctvo poslanca Zelníka, aby zaujal miesto určené pre spravodajcov. Dávam slovo prvej ústne prihlásenej rečníčke do rozpravy poslankyni Cigánikovej, pripraví sa poslanec Suchánek. (Pokračovanie rokovania o návrhu poslankýň Národnej rady Slovenskej republiky Evy Smolíkovej, Magdalény Kuciaňovej a Evy Antošovej na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1729.)
Ďuriš Nicholsonová, Lucia, podpredsedníčka NR SR (2017-02-07):
Ďalšou písomne prihlásenou do rozpravy je pani poslankyňa Gaborčáková. Nech sa páči, máte slovo.
Bugár, Béla, podpredseda NR SR (2019-05-16):
Vyhlasujem prestávku do 11.30 hod., potom budeme pokračovať v rokovaní. (Prestávka.) (Po prestávke.)
Bugár, Béla, podpredseda NR SR (2010-10-13):
Teraz otváram možnosť sa prihlásiť ústne do rozpravy. Hlásia sa traja. Končím možnosť sa prihlásiť ústne do rozpravy. Pán poslanec Muňko stláča tlačidlo, nijako ho to neberie. A dúfam, že máte dobrú kartu, a nie tú maďarskú. Dobre. Takže končím možnosť sa prihlásiť ústne do rozpravy. Pani poslankyňa Vaľová ako prvá, potom pán poslanec Ondruš, pán poslanec Kaník a pán poslanec Muňko.
Bugár, Béla, podpredseda NR SR (2018-10-18):
Ďakujem pekne. Otváram rozpravu. Konštatujem, že som dostal prihlášky pánov poslancov písomne, a to za klub OĽANO pani poslankyňa Remišová, potom za klub SME RODINA Peter Pčolinský a ešte sú prihlásení poslanci Heger a pani poslankyňa Verešová. Takže, pani poslankyňa Remišová, máte slovo.
Kollár, Boris, predseda NR SR (2021-05-27):
Prosím, prezentujme sa a hlasujeme. (Ruch v sále.) (Hlasovanie.) Prítomných 132 poslancov, za 77, proti 45, zdržali sa 9, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní. Ďalej pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Petrík, Simona, poslankyňa NR SR (2017-04-06):
Ďakujem. Ďakujem kolegovi Mihálovi za jeho slová aj za ten príklad. A takisto aj kolegyni Jurinovej za doplnenie tých stacionárov, absolútne súhlasím. Ale ja by som ešte z tohto miesta naozaj raz chcela apelovať, pretože tie veci sa naozaj dejú. To nie je tak, že, že do účinnosti nejakej novej novely budú teraz niekde vo vzduchoprázdne títo rodičia s tými deťmi a budú čakať na to, kedy sa to zmení. Lebo to stále nevieme, kedy sa to zmení. Takže opäť apelujem na ministerstvo sociálnych vecí, že kým má ešte zbytky zdravého rozumu, dá sa to napraviť, dá sa ísť do skráteného legislatívneho konania, dá sa túto novelu pokojne aj celú zrušiť a prerobiť. Keby bola vôľa, dalo by sa to. Takže naozaj buď očakávam nejaké kroky, alebo sa rozlúčme. Ďakujem.
Paška, Pavol, predseda NR SR (2012-07-31):
Pán poslanec, to bola reakcia, pán? Ospravedlňujem sa. Ďakujem pekne. Takže prerušujem rokovanie o tomto bode programu. Budeme teraz hlasovať o prerokovaných bodoch a po hlasovaní budeme pokračovať v rozprave. Poprosím teraz pána poslanca Kondróta, aby uviedol hlasovanie v druhom čítaní o vládnom návrhu zákona o energetike (tlač 66). Ešte vás chcem, dámy a páni, predtým, ako budeme o tomto hlasovať, požiadať, keďže pán minister práce požiadal o preloženie rokovania, preložiť rokovanie o súhrnnej správe o stave rodovej rovnosti na septembrovú schôdzu, či je všeobecný súhlas. (Všeobecný súhlas.) Ďakujem pekne. Takže teraz budeme hlasovať o tlači 66. A pán poslanec Kondrót. Je to vládny návrh zákona o energetike. (Hlasovanie o vládnom návrhu zákona o energetike a o zmene a doplnení niektorých zákonov , tlač 66.)